open-index/open-wikipedia-markdown huggingface dataset:
Lainsuojattomat-festivaali

**Lainsuojattomat-festivaali** on vuosittain Porissa järjestettävä vapaille teatteriryhmille tarkoitettu teatterifestivaali. Se järjestettiin ensimmäisen kerran vuonna 2000. Esiintyjiin kuuluu sekä koti- että ulkomaisia teatteriryhmiä. Festivaalin esityksiä nähdään teatterisalien lisäksi myös kaupungin kaduilla sekä kahviloissa ja ravintoloissa.

Alun perin festivaali oli tarkoitus järjestää kiertävänä eri kaupungeissa, mutta paikaksi on vakiintunut Pori. Tapahtuman nimi viittaa vapaiden teatteriryhmien asemaan laitosteattereille ohjatun lakisääteisen rahoituksen ulkopuolella. Festivaalin järjestelyistä vastasi porilainen Rakastajat-teatteri vuoteen 2022 saakka.

Vuonna 2022 helsinkiläinen KokoTeatteri otti vetovastuun festivaalista ja festivaali siirrettiin Iisalmeen. Iisalmi valikoitui tapahtumapaikaksi, sillä KokoTeatterin kanssa tiloja jakava Koko Jazz Club toimii myös Ylä-Savon alueella. 

## Lähteet
Oldřich Svojanovský

**Oldřich Svojanovský** (s. 9. maaliskuuta 1946 Otrokovice) on Tšekkoslovakiaa edustanut soutaja. Hän sai perämiehellisessä kaksikossa hopeaa vuoden 1972 kesäolympialaisissa Münchenissä ja pronssia vuoden 1976 kesäolympialaisissa Montrealissa. Lisäksi hän oli mukana sijoittumassa viidenneksi kahdeksikossa vuoden 1968 kesäolympialaisissa Méxicossa. Hän on Pavel Svojanovskýn veli.

## Lähteet
Hanne Borchsenius

**Hanne Borchsenius** (30. marraskuuta 1935 Frederiksberg – 19. maaliskuuta 2012) oli tanskalainen näyttelijä. Hänen puolisonsa oli näyttelijä Axel Strøbye.

Borchsenius opiskeli Tanskan kuninkaallisen teatterin oppilaskoulussa 1957–1960. Hän näytteli 32 elokuvassa vuosina 1956–1988.

## Filmografia (valikoima)
* *[[Tyttö keinussa]]* – Jytte Borgen 1988 
* *[[Freddie ja tyttökopla]]* – Diana 1966 
* *[[Ensi-ilta helvetissä]]* – Ulla Smith 1964 
* *[[ Pukin poika sotapolulla]]* – Sekretær Frk. Severinsen 1964 
* *[[Ei lempeä leikin vuoksi]]* – Anna Gormsen 1963 
* *[[Tyttö, poika ja rakkaus]]* – Laura Lublinski 1962 
* *[[Nuorta leikkiä]]* – oppilas 1956 

## Lähteet

## Aiheesta muualla
George Buckley

**George John Buckley** (1876 – 14. helmikuuta 1955) oli brittiläinen kriketinpelaaja. Hän kilpaili vuoden 1900 kesäolympialaisissa Pariisissa ja oli siellä mukana voittamassa kultaa Devon & Somerset Wanderers -joukkueen jäsenenä.

## Lähteet
Arthur MacEvoy

**Arthur MacEvoy** (8. marraskuuta 1868 Chantilly – 21. heinäkuuta 1904 Pariisi) oli ranskalainen kriketinpelaaja. Hän kilpaili vuoden 1900 kesäolympialaisissa ja oli siellä mukana saamassa hopeaa.

## Lähteet
Athol Earl

**Athol John Earl** (s. 1. syyskuuta 1952 Christchurch) on uusiseelantilainen entinen soutaja. Hän oli mukana voittamassa kultaa kahdeksikossa vuoden 1972 kesäolympialaisissa Münchenissä. Lisäksi hän sai samassa lajissa joukkueineen pronssia vuoden 1976 kesäolympialaisissa Montrealissa.

## Lähteet
Herra Heikki ja S. Makkonen

**Herra Heikki ja S. Makkonen** () on Jan Gissbergin ohjaama ruotsalainen 34 minuutin pituinen lyhytanimaatio vuodelta 1987. Animaation ääninäyttelijänä toimii hahmojen luoja lastenkirjailija Thomas Funck.

Lyhytelokuvan 87 minuutin pituinen jatko-osa ilmestyi vuonna 1991 nimellä *[[Saku Sammakko ja salainen disketti]]* Jan Gissbergin ohjaamana.
## Äänirooleissa

## Lähteet

## Aiheesta muualla
*
Erich Ludwig

**Erich Ludwig** oli saksalainen rugbynpelaaja. Hän edusti SC 1880 Frankfurt -seuraa. Hän kilpaili vuoden 1900 kesäolympialaisissa Pariisissa ja oli siellä mukana saamassa hopeaa. Hän oli Richard Ludwigin veli.

## Lähteet
Joseph Olivier

**Joseph Adolphe Théophile Olivier** (2. joulukuuta 1874 Pariisi – 21. toukokuuta 1901 Neuilly-sur-Seine) oli ranskalainen rugbynpelaaja. Hän kilpaili vuoden 1900 kesäolympialaisissa Pariisissa ja oli siellä mukana voittamassa kultaa.

## Lähteet
Exeter City FC

**Exeter City Football Club** on englantilainen jalkapalloseura Exeterin kaupungista. Seura pelaa kolmanneksi korkeimmalla sarjatasolla Ykkösliigassa, jonne se nousi Kakkosliigasta keväällä 2022. Exeter City pelaa kotiottelunsa St James Parkilla. Seuran omistavat sen kannattajat.

## Historia
Exeter City perustettiin 1904, kun Exeter United ja St Sidwell's United yhdistyivät. Seura pelasi paikallisissa sarjoissa kunnes The Football League kutsui sen mukaan uuteen 3. divisioonaan 1920. Exeter pelasi 3. ja 4. divisioonassa aina vuoteen 2003 asti. Seuran suurimmat saavutukset tuona ajanjaksona olivat pääsy FA Cupin puolivälieriin 1931 ja 1981 sekä 4. divisioonan mestaruus 1990.

Vuonna 2003 Exeter putosi konferenssiin talousvaikeuksien jälkeen ja seuran omistajaksi tuli kannattajien perustama säätiö. Kauden 2007–2008 päätteeksi Exeter nousi kakkosliigaan ja heti seuraavana vuonna ykkösliigaan, kolmanneksi korkeimmalle sarjatasolle. Keväällä 2012 seura putosi jälleen kakkosliigaan.

## Aiheesta muualla

* Virallinen sivusto
Désiré Mérchez

**Désiré Alfred Mérchez** (16. elokuuta 1882 Lille – 8. heinäkuuta 1968 Nizza) oli ranskalainen vesipalloilija ja uimari. Hän kilpaili vuoden 1900 kesäolympialaisissa Pariisissa saaden pronssia sekä vesipallossa että 200 metrin joukkueviestissä. Lisäksi hän osallistui 1&nbsp;000 metrin vapaauintiin.

## Lähteet
William Kirschbaum

**William Thomas ”Bill” Kirschbaum** (5. marraskuuta 1902 Fort Williams, Maine – 29. huhtikuuta 1953 San Mateo, Kalifornia) oli yhdysvaltalainen uimari. Hän kilpaili vuoden 1924 kesäolympialaisissa Pariisissa ja sai siellä pronssia 200 metrin rintauinnissa.

## Lähteet
Sophie Lamon

**Sophie Lamon** (s. 8. helmikuuta 1985 Sion) on sveitsiläinen miekkailija. Hän sai vuoden 2000 kesäolympialaisissa Sydneyssä hopeaa kalvan joukkuekilpailussa. Lisäksi hän sijoittui sen yksilökilpailussa viidenneksitoista.

Lamon kilpaili kalvan yksilökilpailussa myös vuoden 2008 kesäolympialaisissa Pekingissä jääden 13. sijalle.

## Lähteet
August Schmierer

**August Schmierer** (28. huhtikuuta 1870 – ?) oli saksalainen rugbypelaaja ja edusti SC 1880 Frankfurt -seuraa. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen joukkueeseen.

## Lähteet
Diana Romagnoli

**Diana Romagnoli** (s. 14. helmikuuta 1977 Männedorf) on sveitsiläinen miekkailija, joka kilpaili vuoden 2000 kesäolympialaisissa Sydneyssä. Hän oli mukana saamassa hopeaa kalvan joukkuekilpailussa ja sijoittui lisäksi sen yksilökilpailussa kahdenneksitoista.

## Lähteet
Uimahyppyjen Euroopan-mestaruuskilpailut 2009

**Uimahyppyjen Euroopan-mestaruuskilpailut** järjestettiin vuonna 2009 ensimmäisen kerran itsenäisinä kilpailuina. Kilpailut käytiin Italian Torinossa 1.–5. huhtikuuta. Kilpailujen järjestäjänä toimi Euroopan uimaliitto LEN.

## Mitalistit

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*Tulokset
Cà Mau

**Cà Mau** on kaupunki Vietnamin eteläosassa. Se on Cà Maun maakunnan pääkaupunki. Vuoden 2009 väestönlaskennassa kaupungissa oli 129&nbsp;896 asukasta.

## Lähteet

## Aiheesta muualla
Tarnobrzeg

**Tarnobrzeg** on kaupunki Puolan kaakkoisosassa. Se sijaitsee Ala-Karpatian voivodikunnassa Veikseljoen itäpuolella. Vuoden 2019 arvion mukaan siellä asui 46&nbsp;745 asukasta.

## Lähteet

## Aiheesta muualla
Harjavallan suurteollisuuspuisto

**Harjavallan suurteollisuuspuisto** on metalli- ja kemianteollisuuden keskittymä Satakunnassa Harjavallan kaupungissa. Se sijaitsee kaupungin keskustan tuntumassa, Valtatie 2:n ja Tampere–Pori-radan välittömässä läheisyydessä. Noin 300 hehtaarin laajuisella alueella toimii kaikkiaan 17 yritystä, joiden palveluksessa on vakituisesti vajaat 1 200 työntekijää. Suurteollisuuspuisto muodostuu entisistä Outokummun ja Kemiran tehtaista.

## Historia

Harjavallan suurteollisuuspuisto sai alkunsa jatkosodan aikana kesällä 1944, viranomaisten määrättyä Imatralla toimivan Outokumpu Oy:n kuparisulaton siirrettäväksi Länsi-Suomeen kauemmas sotatoimialueelta. Harjavalta valikoitui paikaksi, koska energian saanti oli paikkakunnalla turvattua vuonna 1939 valmistuneen Harjavallan voimalaitoksen ansiosta. Toinen vaikuttanut seikka oli Poriin vuonna 1940 valmistunut Outokummun metallitehdas. Kuparisulaton tuotteiden jatkojalostus oli näin ollen mahdollisimman lähellä.  Kuparisulatto aloitti toimintansa vuoden 1945 tammikuussa.

Kahta vuotta myöhemmin valmistui Rikkihappo- ja Superfosfaattitehtaat Oy:n rikkihappotehdas, joka valmisti sulaton kaasuista raaka-ainetta lannoiteteollisuudelle. Lannoitetehdas aloitti toimintansa 1948. Vuonna 1959 aloitettiin nikkelin valmistus Outokumpu Oy:n tehtaalla. Kupari- ja nikkelitehtaat laajensivat toimintaansa seuraavina vuosikymmeninä. 1970-luvun alussa käynnistettiin happitehdas. Uusi rikkihappotehdas ja AGA:n ilmakaasutehdas valmistuivat 1980-luvulla.

Outokumpu-konsernin yhtiöittäminen oli aloitettu 1980-luvulla ja vuonna 1990 kupari-nikkeliryhmästä muodostettiin Outokumpu Harjavalta Metals Oy. Vuosina 1993-1996 toteutettiin 1,5 miljardia markkaa (noin 330 milj. euroa ) maksanut laajennusprojekti, jonka ansiosta nikkelin ja kuparin tuotanto pystyttiin kaksinkertaistamaan. Projektin aikana rakennettiin myös uusi savupiippu, joka on yksi Suomen korkeimmista rakennelmista.

Vuonna 2000 Outokumpu päätti luopua nikkeliteollisuudestaan ja Harjavallan nikkelitehdas myytiin amerikkalaiselle OM Groupille. Se puolestaan kauppasi tehtaan vuonna 2007 venäläiselle Norilsk Nickel-konsernille. Outokumpu Harjavalta Metals puolestaan siirtyi yritysjärjestelyiden myötä osaksi ruotsalaista Boliden-konsernia vuonna 2004. Kemira GrowHow-nimellä toiminut lannoitehdas myytiin vuonna 2008 norjalaiselle Yaralle.  ja lopetettiin vuonna 2015. Harjavallan suurteollisuuspuisto -nimitys otettiin käyttöön viimeisimpien yrityskauppojen myötä. Vuonna 2014 alueella tapahtui Harjavallan nikkelipäästö.

## Suurteollisuuspuiston yritykset

## Lähteet
* Historian vuosikymmenet, Harjavallan suurteollisuuspuisto
* Eeva Seppälä: "Leipää ja ruutia - Kemira Oy 1920-1945". 
* https://www.suurteollisuuspuisto.com/yhteystiedot/puhelinluettelo/yritykset/
* https://www.etteplan.com/fi/tietoa-meista/uutiset/2024/06/17/boliden-harjavalta-tahtaa-edistyksellisimmaksi-metallinjalostajaksi-yhteistyossa-etteplanin-kanssa/

### Viitteet

## Aiheesta muualla

*Suurteollisuuspuiston kotisivut
Uimahyppyjen Euroopan-mestaruuskilpailut

**Uimahyppyjen Euroopan-mestaruuskilpailut** ovat LEN:in järjestämät uimahyppykilpailut. Parittomina vuosina mestaruuskilpailut pidetään erillisenä kilpailuna ja parillisina vuosina ne ovat osa uinnin pitkän radan Euroopan-mestaruuskilpailuja. Ensimmäiset erilliset kilpailut pidettiin Torinossa vuonna 2009.

## Kilpailut

## Lähteet
Liekkisulatus

**Liekkisulatus** on Suomessa kehitetty kuparin sulatusmenetelmä. Menetelmää käytetään myös lyijyn ja nikkelin valmistamiseen. Periaate tunnettiin jo vanhastaan, mutta se kehitettiin teolliseen käyttöön vasta Outokumpu Oy:n Harjavallan tehtailla vuosina 1945–1949.

Liekkisulatus tarkoittaa malmin tai rikasteen oman palamislämmön käyttämistä prosessin energiana. Ulkopuolelta tarvitaan vain hapella väkevöityä ilmaa, jota puhalletaan liekkisulatusuuniin. Saatavasta kuparikivestä vähennetään vielä epäpuhtauksia konvertteriuunissa. Anodiuunikäsittelyn jälkeen kupari puhdistetaan elektrolyysillä 99,99-prosenttiseksi. 

Tarve menetelmän kehittämiseen ja käyttöönottoon syntyi Suomessa sodan jälkeen vallinneen energiapulan myötä. 1930-luvulla oli siirrytty sähkösulatukseen, mutta se tuli nyt aivan liian kalliiksi. Energian hinta oli noussut, kun huomattava osa vesivoimaloista jäi Neuvostoliitolle luovutetuille alueille. Menetelmää kehittämässä olleista insinööreistä tunnetaan erityisesti Petri Bryk, jota pidetäänkin liekkisulatuksen isänä. 

Yrjö Karilas tosin sanoo Koululaisen muistikirja -vuosikirjassaan että Bryk kehitti liekkisulatuksen yhteistyössä diplomi-insinööri John Ryselinin kanssa.

Menetelmä myytiin ensimmäisenä Japaniin 1950-luvulla. Sen jälkeen Outokumpu on myynyt lisenssin yli 50 maahan. 1970-luvulla se nousi maailmalla erittäin suosituksi energiakriisin myötä. Myös tiukentuneet ympäristömääräykset vaikuttivat asiaan, koska liekkisulatus on huomattavasti puhtaampi menetelmä sähkösulatukseen verrattuna. Nykyään yli 50 % maailman kuparista tuotetaan liekkisulatusteknologialla.

## Lähteet
*Pekka Taskinen, Asmo Vartiainen: ”Tiedon liekki – Kuparin valmistus ilman energiaa” Outotec Oyj 2010.
*

## Aiheesta muualla
*Ilkka V. Kojo, Hannes Storch: Copper production with Outokumpu Flash Smelting: an update <small>(englanniksi)</small>
* Merkittävä keksintö tehty metalurgian alalla Suomessa - Suurin edistysaskel 100 vuoden aikana, Laatokka, 21.04.1950, nro 90, s. 1, Kansalliskirjaston digitaaliset aineistot
Yhteisellä matkalla

**Yhteisellä matkalla. VR 150 vuotta** on historioitsija Seppo Zetterbergin kirjoittama Valtionrautateiden eli VR-yhtymän juhlahistoriikki, jonka WSOY on julkaissut vuonna 2012.

Rautateiden rakentamisen alkuvaiheet osuivat Suomessa yllättävän varhaiseen aikaan, sillä Ruotsissakin oli siirrytty rautatiekauteen vasta muutama vuosi aiemmin. Syynä oli se että Venäjällä oli rautatieaate omaksuttu varhain, ja rata Pietarin ja Moskovan välille oli avattu 1851. Rautateillä oli teoksen mukaan ratkaiseva merkitys yhteiskunnan kehitykselle.

Teos kuvaa muun muassa rautatienrakentamisen dramaattisia alkuvaiheita, joita ei Helsingin–Hämeenlinnan radan avaamisen 1862 jälkeen juhlittu, sillä rata Suomesta Pietariin vei tuhansien nälkävuosien heikentämien ihmisten hengen.

Kriitikko toteaa että Zetterbergin historiikki on yrityshistoriikkien parhaasta päästä kertoessaan sujuvasti pakollisten hallintouudistusten ja muiden lisäksi myös tarinoita. Kuvituksen todetaan kruunaavan teoksen.

## Lähteet
HMS Welland

**HMS Welland** oli Britannian kuninkaallisen laivaston River-luokan torpedovenehävittäjä.

## Valmistus

Alus tilattiin osana vuosien 1902-1903 laivasto-ohjelmaa Yarrow and Companyltä Poplarista, missä köli laskettiin 1. lokakuuta 1902. Alus laskettiin vesille 14. huhtikuuta 1904 ja valmistui saman vuoden heinäkuussa.

## Palvelus
Alus myytiin 30. kesäkuuta 1920 romutettavaksi.

## Lähteet
*
*
*

### Viitteet
HMS Teviot (1903)

**HMS Teviot** oli Britannian kuninkaallisen laivaston River-luokan torpedovenehävittäjä.

## Valmistus

Alus tilattiin osana vuosien 1901-1902 laivasto-ohjelmaa Yarrow and Companyltä Poplarista, missä köli laskettiin 10. heinäkuuta 1902. Alus laskettiin vesille 7. marraskuuta 1903 ja valmistui huhtikuussa 1904.

## Palvelus
Alus myytiin 23. kesäkuuta 1919 romutettavaksi.

## Lähteet
*
*
*

### Viitteet
Barazi-Epsilon

**Barazi-Epsilon** on ranskalainen pikkuformulatalli. Talli perustettiin vuonna 2000 **Epsilon Sport** nimellä, kun Graff Racing lopetti toimintansa ranskan F3-sarjassa. Talli on kilpaillut mm ranskan ja britannian F3-sarjoissa, Le Mans Series ja Superleague Formula-sarjoissa. Tallin huippuhetkiin kuuluvat World Series by Nissan Light Class-luokan mestaruus vuodelta 2001 ja LMP2 luokan mestaruus Le Mans Series-sarjassa vuodelta 2006. Vuosina 2009-10 talli kilpaili Superleague Formula-sarjassa valmistaen autot Olympique Lyonnais, GD Bordeaux ja Galatasaray S.K. joukkueille. Nykyisin talli kilpailee Le Mansin 24 tunnin ajossa.
HMS Gala

**HMS Gala** oli Britannian Kuninkaallisen laivaston River-luokan torpedovenehävittäjä.

## Valmistus

Alus tilattiin osana vuosien 1903-1904 laivasto-ohjelmaa Yarrow and Companyltä Poplarista, missä köli laskettiin 1. helmikuuta 1904. Alus laskettiin vesille 7. tammikuuta 1905.

## Palvelus
*Gala* upposi kolaroituaan *[[HMS Attentive (1904)|HMS Attentiven]]* kanssa Harwichin edustalla 27. huhtikuuta 1908.

## Lähteet
*
*
*

### Viitteet
HMS Garry (1905)

**HMS Garry** oli Britannian kuninkaallisen laivaston River-luokan torpedovenehävittäjä.

## Valmistus

Alus tilattiin osana vuosien 1903-1904 laivasto-ohjelmaa Yarrow and Companyltä Poplarista, missä köli laskettiin 25. huhtikuuta 1904. Alus laskettiin vesille 21. maaliskuuta 1905 ja valmistui saman vuoden syyskuussa.

## Palvelus
Alus myytiin 22. lokakuuta 1919 romutettavaksi.

## Lähteet
*
*
*

### Viitteet
HMS Foyle (1903)

**HMS Foyle** oli Britannian kuninkaallisen laivaston River-luokan torpedovenehävittäjä.

## Valmistus

Alus tilattiin osana vuosien 1901-1902 laivasto-ohjelmaa Cammell Lairdilta Birkenheadistä, missä köli laskettiin 15. elokuuta 1902. Alus laskettiin vesille 25. helmikuuta 1903 ja valmistui maaliskuussa 1904.

## Palvelus
Alus upposi 15. maaliskuuta 1917 osuttuaan miinaan Doverin salmessa.

## Lähteet
*
*
*

### Viitteet
HMS Moy (1904)

**HMS Moy** oli Britannian kuninkaallisen laivaston River-luokan torpedovenehävittäjä.

## Valmistus

Alus tilattiin osana vuosien 1903-1904 laivasto-ohjelmaa Cammell Lairdilta Birkenheadistä, missä köli laskettiin 22. maaliskuuta 1904. Alus laskettiin vesille 10. marraskuuta ja valmistui kesäkuussa 1905.

## Palvelus
Alus myytiin 27. toukokuuta 1919 romutettavaksi.

## Lähteet
*
*
*

### Viitteet
Pernaruohot

**Pernaruohot** (*Sisymbrium*) on kasvisuku ristikukkaiskasvien heimossa. Siihen kuuluu 47 lajia. Suvun tyyppilaji on unkarinpernaruoho.

## Pernaruoholajeja
Pohjoismaissa kasvavat lajit:
* unkarinpernaruoho (*Sisymbrium altissimum*)
* tonavanpernaruoho (*Sisymbrium austriacum*)
* kiiltopernaruoho (*Sisymbrium irio*)
* karvapernaruoho (*Sisymbrium loeselii*)
* ussurinpernaruoho (*Sisymbrium luteum*)
* rohtopernaruoho (*Sisymbrium officinale*)
* idänpernaruoho (*Sisymbrium orientale*)
* jäykkäpernaruoho (*Sisymbrium strictissimum*)
* volganpernaruoho (*Sisymbrium volgense*)

Pernaruohoihin on aiemmin luokiteltu myös matalapernaruoho (*Sisymbrium supinum*), jonka nykyinen nimi on pikkukaalisinappi (*Erucastrum supinum*) kaalisinappien suvussa.

Muita lajeja:
* haropernaruoho (*Sisymbrium erysimoides*)
* kaakonpernaruoho (*Sisymbrium polymorphum*)
* *[[Sisymbrium septulatum]]*

## Tuntomerkkejä
Pohjoismaissa kasvavat pernaruohot ovat tavallisesti yksivuotisia ruohokasveja, joilla on usein haarova varsi. Pernaruohojen kukat ovat useimmin pienet ja keltaiset. Hedelmänä ovat pitkät lidut, joissa siemenet sijaitsevat riveittäin kahdessa lokerossa.

## Pernaruohot Suomessa
Suomessa on tavattu kahdeksan eri pernaruoholajia. Ne ovat melko harvinaisia–hyvin harvinaisia ja ovat kaikki tulokaslajeja. Yleisin pernaruoho on eteläisimmässä Suomessa melko tavallinen rohtopernaruoho.

## Lähteet

## Aiheesta muualla
* Suomen Lajitietokeskus: Pernaruohot – ''Sisymbrium''
* ITIS: ''Sisymbrium'' 
* United States Department of Agriculture (USDA): ''Sisymbrium'' 
* Flora of China: ''Sisymbrium''
HMS Stour (1905)

**HMS Stour** oli Britannian kuninkaallisen laivaston River-luokan torpedovenehävittäjä.

## Valmistus

Cammell Laird Birkenheadistä valmisti aluksen varastoon. Köli laskettiin 5. joulukuuta 1904 ja alus laskettiin vesille 3. kesäkuuta 1905. Laivasto lunasti vasta 1909 aluksen 50&nbsp;000 punnalla. Se otettiin palvelukseen onnistuneiden lokakuussa 1909 järjestettyjen koeajojen jälkeen maaliskuussa 1910.

## Palvelus
Alus myytiin 30. elokuuta 1919 romutettavaksi.

## Lähteet
*
*
*

### Viitteet
HMS Colne (1905)

**HMS Colne** oli Britannian kuninkaallisen laivaston River-luokan torpedovenehävittäjä.

## Valmistus

Alus tilattiin osana vuosien 1903–1904 laivasto-ohjelmaa John I. Thornycroft and Companyltä Chiswickistä, missä köli laskettiin 21. maaliskuuta 1904. Alus laskettiin vesille 21. toukokuuta 1905 ja valmistui vielä samana vuonna 1. heinäkuuta.

## Palvelus
Alus myytiin 1. tammikuuta 1919 romutettavaksi.

## Lähteet
*
*
*

### Viitteet
Juuso Kevari

**Juuso Kevari** (s. 10. heinäkuuta 1992 Vaasa) on suomalainen uransa lopettanut jalkapallomaalivahti ja nykyinen valmentaja.

Juniorivuosinaan Kevari edusti Vaasan Palloseuraa. Hän debytoi aikuisten tasolla Kakkosen FC Kiistossa. Kaudeksi 2012 hän palasi takaisin kasvattajaseuransa VPS:n riveihin. Kaudella 2012 Kevari teki liigadebyyttinsä Turun Palloseuraa vastaan ja pelasi kauden aikana neljä Veikkausliigaottelua. Kaudeksi 2013 Kevari siirtyi FC YPA:n riveihin ja pelasi kauden kaikki ottelut.

Pelaajauransa jälkeen Kevari on toiminut valmentajana. Kaudella 2022 hän valmensi Kolmosen EPS/Reserviä, joka voitti lohkonsa mutta kieltäytyi jatkokarsintapaikasta. Kaudeksi 2023 Kevari siirtyi Kakkosessa pelaavan FC Kiffenin valmennustiimiin. Kesästä lähtien hän toimi joukkueen päävalmentajana. Omalla päätöksellään Kevari ei jatkanut Kiffenissä enää kauden jälkeen.

Kevari aloitti tammikuussa 2024 työt Lohjan Pallon toiminnanjohtajana.

Kevari on niin ikään VPS:ssa pelanneen Harri Kevarin poika.

## Lähteet

## Aiheesta muualla
*Kevari soccerway.com-sivustolla
*Kevari transfermarkt.co.uk-sivustolla
HMS Jed (1904)

**HMS Jed** oli Britannian kuninkaallisen laivaston River-luokan torpedovenehävittäjä.

## Valmistus

Alus tilattiin osana vuosien 1902-1903 laivasto-ohjelmaa John I. Thornycroft and Companyltä Chiswickistä, missä köli laskettiin 27. maaliskuuta 1903. Alus laskettiin vesille 16. helmikuuta 1904 ja valmistui tammikuussa 1905.

## Palvelus
Alus myytiin 29. heinäkuuta 1920 romutettavaksi.

## Lähteet
*
*
*

### Viitteet
Motor Man

**Motor Man** on Loost Koos -yhtyeestä tuttujen Särren ja Väiskin 8. helmikuuta 2012 julkaistu yhteisalbumi. Albumin julkaisi Monsp Records ja siitä tehtiin vain tuhannen kappaleen painos. Särre käyttää albumilla nimeä *Payperwork* ja Väiski nimeä *Andy Gymhill*. Levy on Monsp Recordsin sadas julkaisu ja sen kataloginumero on MONSP100.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Lähteet
Iceman

**Iceman** tai ** The Iceman** (”jäämies”) voi tarkoittaa seuraavia:

* Iceman, japanilainen J-pop -yhtye
* Iceman tai The Iceman, seuraavien henkilöiden lempinimi:
** Iceman, Kimi Räikkönen, suomalainen moottoriurheilija
** Iceman, Brad Colbert, yhdysvaltalainen sotilas
** The Iceman, Jeff Lisandro, australialainen pokeriammattilainen
** The Iceman, Chuck Liddell, yhdysvaltalainen vapaaottelija
** The Iceman, Gerwyn Price, walesilainen dartsinpelaaja
** The Iceman, Richard Kuklinski, yhdysvaltalainen rikollinen
* Iceman, kuvitteellisia henkilöitä:
** Iceman, Tom Kazanski, lentäjä elokuvassa *[[Top Gun – lentäjistä parhaat]]*
** Iceman, George Chambers, nyrkkeilijä elokuvassa *[[Teräskehä]]*
* *[[Jäätynyt mies]]* (*Iceman*), Fred Schepisin ohjaama elokuva vuodelta 1984
* *[[The Iceman (vuoden 2012 elokuva)|The Iceman]]*, Ariel Vromenin ohjaama elokuva vuodelta 2012
* ”Iceman”, Bruce Springsteenin kappale (kokoelmalevyllä *[[Tracks]]*)
* ”Iceman”, Bucketheadin kappale (levyllä *[[Slaughterhouse on the Prairie]]*) 

## Katso myös
* Jäämies
Sakariston ovella

**Sakariston ovella** on Karl Emanuel Janssonin öljytyö puulle vuodelta 1874. Taiteilijan kuolinvuotenaan maalaama työ, kooltaan 22 × 18,5 cm, lahjoitettiin Ateneumin-taidemuseoon vuonna 1895.

*Sakariston ovella* -työtä pidetään yhtenä taiteilijan omakuvana. Nuutuneen näköinen mies seisoo sakariston ovella katselemassa valoisamman kirkkosalin tapahtumia. Kirkkosalista erottuu yksi istumassa oleva nainen ja kynttiläkruunu. Sekä sakariston että kirkkosalin lattia on lankuista tehty puulattia. Huonetilojen välisen paksun seinän maalaus on kulunut ja kuin pölyinen tunnelma vallitsisi hämärässä sakaristossa.

Karl Jansson oli opiskellut taidemaalausta alkuun Turussa hovimaalari R.W. Ekmanin johdolla. Hän suoritti sitten Tukholman taideakatemian koulun vuosina 1862-1867 ja jatkoi opintojaan Düsseldorfin taideakatemiaissa. Düsseldorf oli muun muassa tunnettu kansankuvauksen keskus. Karl Janssonilla oli myös itsellään talonpoikaisjuuria ja talonpoikaisvaikutteet näkyvät *Sakariston ovella* -maalauksessa.

## Aiheesta muualla
* Teos Suomen Kansallisgallerian kokoelmissa: Sakariston ovella. http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FE42_Object_Identifier%2FA_I_581 

## Lähteet

Timo Huusko: Karl Emanuel Jansson: Sakariston ovella. Teoksessa Ateneum- opas. Toim. Timo Huusko, 2007, s.25.
Apollon ja Marsyas

**Apollon ja Marsyas** on Walter Runebergin (1838–1920) tekemä marmoriveistos. Kooltaan 200 cm korkea veistos lahjoitettiin heti sen valmistuttua Suomen taideyhdistyksen kokoelmiin vuonna 1874.

## Veistos
Veistoksen aiheena on soittotaitokilpailu valon jumala Apollon ja maallisen Marsyaan välillä. Apollon voittaa kilpakumppaninsa, mitä pidetään samalla henkisen voittona aineellisesta. Näiden vastakkaisuutta veistoksessa kuvataan siten, että lyyraa pitelevä Apollon on veistetty uusklassismin ihannoiman hellenistisen kuvanveiston tavoin ja Marsyas puolestaan barokkityyliin. 

## Historiaa
Apollon ja Marsyas oli tilaustyö, jonka Helsingin säätyläisnaiset tilasivat tarkoituksenaan lahjoittaa se uuden ylioppilastalon koristukseksi. Teoksen valmistuttua se päätyikin Suomen taideyhdistyksen kokoelmiin, minkä arvellaan johtuvan siitä että teoksen tilaajat pitivät sitä  teoksen henkilöiden alastomuuden vuoksi sitä kenties liian uskaliaana ylioppilaille.

## Lähteet
*Huusko, Timo: Walter Runeberg: Apollon ja Marsyas. Teoksessa *Ateneum-opas*. Toim. Timo Huusko, 2007, s. 24.
### Viitteet
Roux

**Roux** tai **de Roux** voi tarkoittaa seuraavia:

;sukunimenä:
* Anthony Roux (s. 1987), ranskalainen maantiepyöräilijä
* Edmonde Charles-Roux (1920–2016), ranskalainen kirjailija ja toimittaja
* Emile Roux (1853–1933), ranskalainen lääkäri, bakteriologi ja immunologi, Pariisin Pasteur-instituutin perustaja
* Guy Roux (s. 1938), ranskalainen jalkapalloilija ja valmentaja
* Jacques Roux (1752–1794), Ranskan vallankumouksen aikainen radikaali sanskulottijohtaja
* Jean-Louis Roux (1923–2013), kanadalainen poliitikko, viihdetaiteilija, näyttelijä ja näytelmäkirjailija
* Jean-Michel Roux (s. 1964), ranskalainen elokuvaohjaaja ja dokumentaristi
* Jean-Paul Roux (1925–2009), ranskalainen historioitsija
* Kevin Le Roux (s. 1989), ranskalainen lentopalloilija 
* Ludovic Roux (s. 1979), ranskalainen yhdistetyn hiihtäjä
* Monique de Roux (s. 1946), ranskalainen taidemaalari
* Nolan Roux (s. 1988), ranskalainen jalkapalloilija
* Wilhelm Roux (1850–1924), saksalainen anatomi
* Yvon Le Roux (s. 1960), ranskalainen jalkapalloilija ja valmentaja

;muita merkityksiä:

* Ravintola Roux, ravintola (2016) Lahdessa
* La Roux, englantilainen electropop -yhtye
* Le Roux, kunta Ardéchen departementissa Ranskassa.
Genii Capital

**Genii Capital** on luxemburgilainen sijoitus- ja taloudellinen neuvontayritys. Yrityksen päämaja sijaitsee Howaldissa, Luxemburgissa. Yrityksen perustivat vuonna 2008 Gerard Lopez ja Eric Lux. Yrityksen päätavoitteena on laajamittainen palvelu taloudellisessa neuvonannossa ja sijoituksella eri yrityksille.

16. joulukuuta 2009 yritys osti 75 % Renault F1 -tallin osakkeista. 8. joulukuuta 2010 yritys osti loput 25 % osakkeista myyden ne eteenpäin Group Lotus -yhtiölle, joka ryhtyi Renault-tallin sponsoriksi. Vuonna 2012 yritys toimii Lotus F1 Team -tallin osaomistajana yhdessä Group Lotuksen kanssa. Yritys on toiminut myös Charouz Racing System -tallin sponsorina.

## Lähteet
Amor kiduttaa sydämiä

**Amor kiduttaa sydämiä** on Johannes Takasen (1849–1885) veistämä marmoriveistos vuodelta 1881. Tämä Ateneumin taidemuseon kokoelmiin kuuluva veistos on 82 cm korkea.

Veistoksen mallina oli Johannes Takasen Kullervo-poika, jonka Takanen veisti hellyttäväksi amoriksi. Siivekäs pikkupoika pitelee käsissään kolmea sydäntä ja piinaa rakastavaisia, selässään jouset ja nuolet kuten taruaiheeseen kuuluu.

## Lähteet
* Ahtola-Moorhause, Leena: Johannes Takanen: Amor kiduttaa sydämiä. Teoksessa ''Ateneum-opas. Toim. Timo Huusko, 2007, s. 28.

## Aiheesta muualla
*Teos Suomen Kansallisgallerian sivuilla
Bosketti

**Bosketti** (, italiasta: *bosco*, "metsikkö") on alun perin muotopuutarhan eli niin sanotun ranskalaisen puutarhan aiheisiin kuuluva muodollinen puuistutus,  johon kuuluu vähintään viisi samaa lajia olevaa puuta, jotka on istutettu joko viisiköksi  tai muuten tarkan säännöllisesti  riveihin sekä leveys-  että pituussuuntaan. Kun puut kasvavat, niiden lehvästöt liittyvät toisiinsa varjoisaksi katokseksi. Puiden runkoja karsitaan usein selkeän istutuskuvion korostamiseksi.  

Boskettialueet on perinteisesti päällystetty soralla, sillä aihe kehitettiin ennen ruohonleikkurin keksimistä. Nykyisin bosketteja voidaan nähdä myös nurmialueille perustettuina.  

Suureen puutarhaan kuuluvassa metsikössä bosketilla voidaan tarkoittaa myös eräänlaista muodollista huonetta, *cabinet de verdure* , jollaiset muodostavat olennaisen osan André Le Nôtren suunnittelemista Versailles’n palatsin puutarhoista. Nämä puiden ja leikatujen pensaiden muodostamien sienien suojaamat intiimit tilat tarjosivat mahdollisuuden yksityisyyteen julkisen tilan suuressa mittakaavassa toteutettujen istutusalueiden ja käytävien muodollisuudelta.  Bosketteihin johti usein vain yksi polku, jossa oli huomaamaton mutka.  Versailles’issa näiden myöhempää perinnettä edustavien boskettien koristelua muutettiin usein, mutta useissa nähdään edelleen nerokkaita suihkulähteitä tai allegorisia teemoja edustavia patsaita; ’’ Bosquet de Rocalles’’ sisältää jopa amfiteatterin.

## Lähteet

### Viitteet

## Aiheesta muualla

* 
*
Ortodoksinen kamarikuoro

**Ortodoksinen kamarikuoro** (The Orthodox Chamber Choir) on vuonna 1995 perustettu sekakuoro. Kuorossa on 25 laulajaa, jotka asuvat eri puolilla Suomea. Ortodoksisen kamarikuoron ohjelmisto sisältää pääsääntöisesti slaavilaista ja suomalaista ortodoksista kirkkomusiikkia 1800-luvulta 2000-luvulle. Konserttien ohella kuoron toimintaan on perustamisesta saakka kuulunut laulaminen ortodoksisissa jumalanpalveluksissa. Kuorolaisissa on sekä musiikin ammattilaisia ja opiskelijoita että harrastajia. Ortodoksinen kamarikuoro on mm. voittanut vuonna 2019 toisena suomalaisena kuorona Hajnowkan kansainvälisen kirkkomusiikkifestivaalin kuorokilpailun ensimmäisen palkinnon sekä saavuttanut toisen sijan Grodnon kansainvälisessä kuorokilpailussa vuonna 2020.

Ortodoksista kamarikuoroa on johtanut vuodesta 2017 TM kanttori Irina Tchervinskij-Matsi.

## Äänitteet
* N. KEDROV & N.N. KEDROV - LITURGIA (2004)
* KIITTÄKÄÄ HERRAN NIMEÄ - Ortodoksisen jumalanpalveluksen ja juhlan musiikkia (2007)
* VEISUJA VALAMON LUOSTARISTA - Jumalanäidin valamolaisen ikonin juhla (2008)
* JULISTAA VIESTIN TÄHTÖNEN - Ortodoksisia joululauluja (2009)
* KRUUNAA HEIDÄT YHDEKSI - Avioliiton sakramentti (2012)
* IANKAIKKINEN MUISTO - Ortodoksinen hautauspalvelus (2012)
* PAVEL TŠESNOKOV - PANIHIDA (2014)
* YLÖSNOUSEMISEN PÄIVÄ - Ortodoksisen pääsiäisyön veisuja (2020)
* YLISTÄMME JA VEISAAMME - Kokoelmalevy vuosilta 2004-2021 (2023)

## Johtajat
* dir. cant. Juhani Matsi 1995–2017
* TM Irina Tchervinskij-Matsi 2017–

## Lähteet

## Aiheesta muualla
* http://www.ortodoksinenkamarikuoro.fi/
Rakkauden kukka

**Rakkauden kukka** eli **Lumpeenlehtimalja** on Ville Vallgrenin  (1855–1940)  pronssiveistos, korkeus 33&nbsp;cm, vuodelta 1894. Veistos ostettiin vuonna 1900 Ateneumin taidemuseon kokoelmiin.

## Veistos

Rakkauden kukka kuvaa syleilevää paria lumpeenlehden kukan huipulla, vertauskuvallisesti he ovat rakkauden lakipisteessä. Kaihoisan alastomina he nojaavat tässä toisiinsa pienen kukan päällä seisoessaan. Merkityksellinen pronssipatinakin on Vallgrenin yksityiskohtaista suunnittelua.

Alun perin veistos oli keskimmäinen osa pöytäkoristesarjasta, ja se oli tehty hopeasta. Työ on osa Vallgrenin art nouveau -tuotantoa.

## Lähteet

Leena Ahtola-Moorhause: Ville Vallgren: Rakkauden malja (Lumpeenlehtimalja). Teoksessa Ateneum- opas. Toim. Timo Huusko, 2007, s. 34.

## Aiheesta muualla
*Teos Suomen Kansallisgallerian verkkosivuilla - teoksen tiedot ja kuva
Patrice Lhôtellier

**Patrice Lhôtellier** (s. 8. elokuuta 1966 Romilly-sur-Seine) on ranskalainen entinen miekkailija. Hän oli mukana voittamassa kultaa floretin joukkuekilpailussa vuoden 2000 kesäolympialaisissa Sydneyssä.

Lhôtellier kilpaili kesäolympialaisissa 1988 Soulissa ja sijoittui floretin joukkuekilpailussa kuudenneksi. Hän osallistui myös kesäolympialaisiin 1992 Barcelonassa sekä floretin yksilö- (34. sija) että joukkuekilpailussa (7. sija).

## Lähteet
Lionel Plumenail

**Lionel Plumenail** (s. 22. tammikuuta 1967 Bordeaux) on ranskalainen entinen miekkailija. Hän sai hopeaa floretin yksilökilpailussa vuoden 1996 kesäolympialaisissa Atlantassa. Hän kilpaili myös vuoden 2000 kesäolympialaisissa Sydneyssä ja oli mukana voittamassa kultaa floretin joukkuekilpailussa; sen yksilökilpailussa hän jäi 29. sijalle.

## Lähteet
Mustafa Maki

**Mustafa Kafa-Ismail Maki** (s. 17. syyskuuta 1988) on sudanilais-suomalainen jalkapalloilija. Hän on pelipaikaltaan oikea laitalinkki tai laitapuolustaja.

Maki aloitti jalkapallon pelaamisen kotimaassaan Al-Amalin joukkueessa. Suomeen saapumisensa jälkeen hän on pelannut Ykköstä ja Kakkosta VIFK:n riveissä, josta siirtyi kaudeksi 2012 pelaamaan Veikkausliigaa Vaasan Palloseuran riveihin. Toukokuussa 2013 Maki palasi takaisin VIFK:n riveihin.

## Lähteet
Clarence Hammar

**Karl Adolf Clarence Hammar** (23. kesäkuuta 1899 Solna – 31. joulukuuta 1989 Haninge) oli ruotsalainen purjehtija. Hän sai vuoden 1928 kesäolympialaisissa Amsterdamissa *Sylvialla* pronssia kahdeksan metrin luokassa. Hän oli Pariisin kesäolympialaisissa 1924 kilpaillut Ranskan kansallisessa monotyypissä ja sijoittunut kuudenneksi.

## Lähteet
Mathieu Gourdain

**Mathieu Gourdain** (s. 4. toukokuuta 1974 Vernon) on ranskalainen entinen miekkailija. Hän kilpaili vuoden 2000 kesäolympialaisissa Sydneyssä ja sai siellä hopeaa sekä säilän yksilö- että joukkuekilpailussa.

## Lähteet
Hendrik Kersken

**Hendrik** ("Henk") **Kersken** (6. tammikuuta 1880 – 3. joulukuuta 1967) oli alankomaalainen purjehtija. Hän kilpaili vuoden 1928 kesäolympialaisissa Amsterdamissa ja sai kahdeksan metrin luokassa *Hollandialla* hopeaa.

## Lähteet
Otto Gollnhuber

**Otto Gollnhuber** (9. helmikuuta 1924 – 23. kesäkuuta 1963) oli itävaltalainen jalkapalloilija, joka pelasi Kapfenberger SV:lle. Hän kilpaili vuoden 1952 kesäolympialaisissa Helsingissä ja kuului maansa viidenneksi sijoittuneeseen joukkueeseen.

## Lähteet
Uimahyppyjen Euroopan-mestaruuskilpailut 2011

**Uimahyppyjen Euroopan-mestaruuskilpailut** järjestettiin vuonna 2011 toisen kerran itsenäisinä kilpailuina. Kilpailut käytiin Italian Torinossa 8.–13. maaliskuuta. Kilpailujen järjestäjänä toimi Euroopan uimaliitto LEN.

## Mitalistit

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*Tulokset
Krenek Motorsport

**Krenek Motorsport** on tšekkiläinen pikkuformulatalli. Tallin perusti vuonna 1996 entinen saksan STT Championship sarjan mestari Josef Krenek. Talli on kilpaillut mm. vakioautoluokissa, Eurocup Formula Renault ja Formula Renault NEC sarjoissa. Talli on voittanut Formula Renault LO luokan mestaruuden vuonna 2007. Nykyään talli kilpailee Formula Renault NEC-sarjassa.
Eturistiriita

**Eturistiriidalla** tarkoitetaan tilannetta, jossa henkilöllä tai organisaatiolla on useita intressejä, rahallisia tai muita, joista yksi saattaa mahdollisesti korruptoida kyseisen henkilön tai organisaation motivaation tai päätöksentekokyvyn. Eturistiriita voi syntyä esimerkiksi työpaikalla, jossa työnantajan työntekijälle kohdistamat velvoitteet voivat aiheuttaa tilanteen, jossa työntekijän on tingittävä omasta edustaan täyttääkseen asetetut velvollisuudet.

Laajemmassa mittakaavassa eturistiriitoja voidaan havaita valtioiden välillä esimerkiksi neuvoteltaessa kansainvälisistä sopimuksista. Tällöin esimerkiksi yksittäisen valtion taloudelliset, sotilaalliset tai poliittiset edut saattavat estää sopimuksen syntymisen.

## Katso myös
*Esteellisyys

## Aiheesta muualla
*
Hermann Kreuzer

**Hermann Kreuzer** oli saksalainen rugbynpelaaja. Hän edusti SC 1880 Frankfurt -seuraa. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen joukkueeseen.

## Lähteet
Gösta Carlsson

**Gustaf Vilhelm "Gösta" Carlsson** (2. helmikuuta 1906 Uppsala – 5. lokakuuta 1992 Uppsala) oli ruotsalainen pyöräilijä. Hän kilpaili vuoden 1928 kesäolympialaisissa Amsterdamissa ja sai pronssia maantieajossa sekä yksilönä että joukkueen kanssa.

## Lähteet
Vilayphone Vongphachanh

**Vilayphone Vongphachanh** (; s. 6. huhtikuuta 1989) on laosilainen uimari. Hän sijoittui naisten 50 metrin vapaauinnissa 73. sijalle vuoden 2004 kesäolympialaisissa Ateenassa ja sitten 84. sijalle vuoden 2008 kesäolympialaisissa Pekingissä.

## Lähteet
Thepphithak Chindavong

**Thepphithak Chindavong** (; s. 2. helmikuuta 1991) on laosilainen uimari. Hän kilpaili vuoden 2008 kesäolympialaisissa Pekingissä ja jäi 90. sijalle miesten 50 metrin vapaauinnissa.

## Lähteet
Hjalmar Cedercrona

**Hjalmar Axel Fritz Cedercrona** (23. joulukuuta 1883 – 24. toukokuuta 1969) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa joukkuekilpailussa.

## Lähteet
Ville Luokkala

**Ville Luokkala** (1. kesäkuuta 1988 Kokkola) on suomalainen jalkapalloilija, joka edusti kaudella 2014 Ykkösessä pelannutta Valkeakosken Hakaa. Pelipaikaltaan hän on puolustava keskikenttäpelaaja.

Juniorivuotensa Luokkala pelasi Kokkolan Pallo-Veikkojen riveissä. Alkuvuodesta 2009 Luokkala oli neljän kuukauden ajan Kuopion Palloseuran testattavana mutta ei onnistunut vakiinnuttamaan paikkaansa pelaavassa kokoonpanossa, joten edessä oli paluu takaisin Kokkolaan ja KPV:n Ykkösessä pelaavaan miehistöön. Kesällä 2011 hän solmi pelaajasopimuksen Vaasan Palloseuran kanssa. Veikkausliigassa hän debytoi 31. heinäkuuta 2011 ottelussa FF Jaroa vastaan. Kauden 2012 loppuun mennessä Luokkala on pelannut Veikkausliigassa 33 ottelua ja tehnyt niissä yhden maalin.

## Lähteet

## Aiheesta muualla
* Luokkalan pelaajakortti VPS:n kotisivuilla
Silvia Sperber

**Silvia Sperber** (-*Seiderer*; s. 9. helmikuuta 1965 Erpfting) on Länsi-Saksaa ja Saksaa edustanut entinen ampuja. Hän voitti kultaa 50 metrin vakiopienoiskiväärin asentokilpailussa vuoden 1988 kesäolympialaisissa Soulissa; lisäksi hän sai siellä hopeaa kymmenen metrin ilmakiväärissä. Hän kilpaili myös vuoden 1984 kesäolympialaisissa Los Angelesissa ja vuoden 1992 kesäolympialaisissa Barcelonassa.

## Lähteet
Nikuviken

**Nikuviken** on Keravan kaupungin ulkoilualue, joka sijaitsee Porvoossa meren rannalla.

Alueella on uimaranta ja Keravan Venekerhon ylläpitämä pienvenesatama. Alueella on myös tilausravintola Nikuviken, josta on varattavissa kokoustiloja, saunatiloja sekä juhlapalveluita. Tilausravintola Nikuviken eli 1930-luvulla valmistunut 3-kerroksinen huvila Villa Berga tuhoutui täysin elokuussa 2019. Yli 10 kuntayksikköä oli sammuttamassa paloa. Keravan kaupungin olisi pitänyt muuttaa Villa Berga vuokrattavaksi vuodella 2019.

## Lähteet
* Nikuvikenin kotisivut
Disney Fantasy

**Disney Fantasy** on toinen Disney Cruise Line -varustamon omistamista Dream-laivaluokan risteilyaluksista ja se on rakennettu sisarensa Disney Dreamin tavoin Meyer Werftin telakalla Papenburgissa Saksassa. Neistymatkansa Disney Fantasy teki 31. maaliskuuta 2012. 

Disney Fantasy on sisaraluksensa kanssa suurimmat laivat, mitä koskaan on rakennettu Meyer Werftin telakalla. Ne ovat myös 40 prosenttia kookkaampia kuin yhtiön aikaisemmat alukset Disney Magic ja Disney Wonder.

Disney Fantasyn kotisatama on Port Canaveral, Florida, josta se risteilee Karibialle.

## Sisustus ja varustelu
Kuten muissa Disney Cruise Linen laivoissa, Disney Fantasyn sisustuksen suunnittelussa on alusta alkaen otettu erityisesti huomioon perheet.

* AquaDuck-vesivuoristorata
* 3 uima-allasta
* Teattereita
* Matkamuistomyymälöitä
* Useita ravintoloita
* Yökerhoja ja baareja

## Lähteet

## Aiheesta muualla

* MarineTraffic.com - Disney Fantasy 
* Disney Cruise Line - Disney Fantasy
Keravan Venekerho

**Keravan Venekerho** on vuonna 1983 perustettu veneseura, joka kuuluu Suomen Veneilyliittoon, Suomen Purjehtijaliittoon sekä Porvoon Meripelastusseuraan. Keravan Venekerhon kotisatama on Porvoossa ja kaikkiaan sillä on noin 80 venepaikkaa. Sen jäsenistö on monialaista ja siihen kuuluu niin purjehtijoita, kalastajia kuin retkeilijöitäkin.

## Aiheesta muualla
Keravan Venekerhon kotisivut
Jorge Guardiola

**Jorge Guardiola Hay** (s. 11. syyskuuta 1963 Madrid) on espanjalainen entinen ampuja. Hän sai vuoden 1988 kesäolympialaisissa Soulissa pronssia metsästyshaulikolla. Hän kilpaili myös vuoden 1992 kesäolympialaisissa Barcelonassa.

## Lähteet
Porvoon Meripelastajat

**Porvoon Meripelastajat – Borgå Sjöräddare ry** tekee vapaaehtoista meripelastustyötä Porvoon edustan merialueilla. Yhdistys perustettiin vuonna 2003 jatkamaan Nesteen venekerhon 1970-luvulla käynnistämää meripelastustoimintaa Porvoossa.

Yhdistyksellä on yli 450 jäsentä. Sen toimintatarkoituksena on vapaaehtoisten voimin auttaa merihätään joutuneita henkilöitä ja aluksia. Porvoon Meripelastajat on Suomen Meripelastusseuran jäsenyhdistys.

## Lähteet

## Aiheesta muualla
* Porvoon Meripelastajat - Borgå Sjöräddare ry:n kotisivut
Temple of Thought

__NOTOC__
**Temple of Thought** on Poets of the Fallin viides studioalbumi, joka julkaistiin 21. maaliskuuta 2012. Albumilta on julkaistu singlet Cradled in Love, Kamikaze Love ja The Lie Eternal	

Albumi nousi Suomen virallisen listan sijalle 3.

## Kappaleet

**Bonus Edition**

## Arviot
* Rumba: 
* Soundi: 

## Lähteet

## Aiheesta muualla
*
Optimiratkaisut

**Optimiratkaisut Oy** on vuonna 1989 perustettu suomalainen yhtiö, joka tuottaa yrityksille tieto- ja viestintäteknologian ratkaisuja. Yrityksellä on yhteensä noin 60 työntekijää. Toimipisteet sijaitsevat Kotkassa, Kouvolassa, Porvoossa, Lappeenrannassa ja Imatralla. Optimiratkaisut Oy on vuodesta 2007 lähtien ollut osana KYMP-konsernia. Yhtiön asiakkaita ovat muiden muassa Nordea, Stora Enso, UPM ja Metsä Fibre.

Optimiratkaisut Oy on sulautunut Elisa Oyj:n 31.12.2014

https://www.epressi.com/tiedotteet/telekommunikaatio/kymp-oy-ja-optimiratkaisut-oy-sulautuvat-elisaan-31.12.2014.html

## Aiheesta muualla
* Optimiratkaisut Oy:n kotisivut
Perisyklinen reaktio

**Perisyklinen reaktio** on kemiallinen reaktio, joka tapahtuu konjugoituneen syklisen transitiotilan kautta yhtäaikaisprosessina. Perisyklisiä reaktioita ovat muun muassa elektrosykliset reaktiot, keletrooppiset reaktiot, sigmatrooppiset toisiintumiset ja sykloadditiot.

## Yleisiä piirteitä
Perisyklisten reaktioiden tapahtumiselle on tärkeää, että molekyyliorbitaalien symmetria on oikea, mutta perisyklisissä reaktioissa ei ole samalla tavoin nukleofiilisiä tai elektrofiilisiä komponentteja kuin ionimekanismilla tapahtuvissa reaktioissa. Koska perisykliset reaktiot ovat yhtäaikaisprosesseja mitään välituotteita ei muodostu. Reaktiot, joissa transitiotila on aromaattinen ovat suosituimpia ja matalammalla energialla, kuin antiaromaattiset transitiotilat.

Perisykliset reaktiot voivat tapahtua joko lämmityksen tai valolla säteilytyksen vaikutuksesta eli termisesti tai fotokemiallisesti. Yleensä reaktioissa ei tarvita katalyyttiä, mutta siirtymämetallit voivat katalysoida reaktioita. Tämä johtuu todennäköisesti metallien d-orbitaalien osallistumisesta. Lewis-hapot voivat katalysoida perisyklisiä reaktioita joko suoraan tai muuttaa reaktiomekanismin vaihettaiseksi. Tällöin ei kuitenkaan ole kyseessä määritelmän mukaisesti aito perisyklinen reaktio. Perisykliset reaktiot ovat usein stereospesifisiä ja muodostuvan tuotteen stereokemia riippuu vuorovaikuttavien molekyyliorbitaalien symmetriasta.

## Perisyklisiä reaktioita eliöissä
Luonnossa esiintyy muutamia perisyklisiä reaktioita. Esimerkiksi korismaattimutaasientsyymi katalysoi [3,3]-sigmatrooppista toisiintumista, jonka seurauksena korismiinihaposta muodostuu prefeenihappoa. D2- ja D3-vitamiinit muodostuvat 7-dehydrokolesterolista elektrosyklisen renkaanavautumisreaktion tuotteina. Lisäksi luonnossa ja ihmiselimistössä tapahtuu eräitä sykloadditioita, joita voivat katalysoida muun muassa entsyymit ja vasta-aineet.

## Lähteet

## Aiheesta muualla
Hurrikaani Betsy

**Hurrikaani Betsy** oli elo–syyskuussa 1965 Karibianmerellä muodostunut hurrikaani, joka eteni Yhdysvaltojen sisämaahan ja laantui Ohiossa.

27. elokuuta 1965 Leewardsaarten itäpuolella havaittiin matalapaine, joka myöhään samana päivänä voimistui trooppiseksi myrskyksi ja sai nimen Betsy. Sen tuulet voimistuivat hurrikaaniluokkaan 29. päivän iltana. Betsy kulki länsi–luoteeseen lähes 6,7 metrin sekuntivauhtia. 28. päivänä sen nopeus voimistui ja se kulki Pienten-Antillien myötäisesti lähes 8,9 m/s. 29. päivänä, 322 kilometriä Puerto Ricon San Juanista pohjois–koilliseen, Betsyn vauhti alkoi hidastua. 1. syyskuuta se kääntyi länteen ja saavutti jälleen hirmumyrskyn voimakkuuden. 7. syyskuuta myrsky kulki aivan Nassaun ohi. 8. ja 9:nnen päivien välisenä yönä Betsy kulki Florida Keysin läpi. Se oli silloin suuri trooppinen sykloni.

Meksikonlahdella Betsy voimistui ja 9:ntenä päivänä se iski kaakkoiseen Louisianaan. Se pysyi hurrikaanina varsin pitkään sisämaahan mennessään. Pohjois-Louisianassa se heikentyi trooppiseksi myrskyksi ja Memphisiin saapuessaan se oli enää trooppinen matalapaine. Betsy aiheutti Mississippin ja Ohiojokien jokilaaksoihin tulvat. Eteläisessä Ohiossa se laantui.

## Lähteet
* 
* 
### Viitteet
Välitystili

**Välitystili** on Suomessa sosiaalitoimen toimenpide, jossa henkilön rahaliikenne annetaan sosiaalitoimen työntekijän hoidettavaksi. Se on tarkoitettu ihmisille, joilla itsellään on vaikeuksia hallita omaa rahankäyttöään. Välitystilin tarkoituksena on, että asiakkaan saamat etuudet ja tulot maksetaan sosiaalitoimelle, joka hoitaa esimerkiksi vuokran maksamisen ja muut elämisen kannalta välttämättömät menot asiakkaan puolesta. Etuudet voidaan jättää sosiaalitoimelle kokonaan tai laskujen jälkeen jäljelle jäävä osuus voidaan antaa asiakkaan itsensä käytettäväksi. Välitystilin asiakkaaksi pääsemiseksi vaaditaan joko erittäin painava syy (kuten lapsiperheillä häädön uhka) tai yksin elävän ihmisen kohdalta toistuva maksujen jääminen rästiin alkoholismin tai muun syyn tähden. Yksittäisen ihmisen kohdalla välitystilin piiriin pääsemisen edellytyksenä on myös henkilön itsensä aloitteellisuus. Välitystilin asiakkaaksi pääsemiseen myös vaaditaan aina päätöstä koskevan henkilön suostumus kirjallisena, eikä sen piiriin siis voida pakottaa.

## Lähteet

## Aiheesta muualla
* Välitystili kantti.fi-sivustolla
* Välitystili kunnat.net-sivustolla
* Välitystili sosiaaliportti.fi-sivustolla
Lassi Huuskonen

**Lassi Huuskonen** (s. 2. marraskuuta 1979) on suomalainen entinen mäkihyppääjä. Urallaan hän edusti Puijon Hiihtoseuraa. Kansainvälisen uransa hän aloitti vuonna 1997, jolloin hän oli junioreiden MM-kilpailuissa voittamassa joukkuekilpailun hopeaa Matti Hautamäen, Jussi Hautamäen ja Lauri Hakolan kanssa. Ensimmäistä kertaa Hakola pääsi hyppäämään Maailmancupissa marraskuussa 2000 ollen Kuopion kisassa sijalla 15. Se jäi hänen parhaaksi sijoituksekseen sillä kaudella, joten loppukausi sujui Continental Cupissa. Hyvät otteet Continental Cupin puolella (lopputuloksissa kolmas) nostivat Huuskosen seuraavaksi kaudeksi takaisin Maailmancupia kiertävään maajoukkueeseen. Tuloksena 62. sija kauden kokonaistuloksissa ja oli aika jatkaa uraa Continental Cupin puolella, jossa hän jatkoikin aina vuoteen 2004 saakka. Huuskosen kansainvälinen ura päättyi lopulta Universiadeihin tammikuussa 2005.

## Aiheesta muualla
*
Ceilometri

**Ceilometri** on optinen pilvenkorkeusmittari,  joka mittaa pilvien korkeutta pilven alareunasta maan pintaan. Laite käyttää infrapunalaseria, joka lähettää säteen ylös taivaalle. Lähetetyn ja pilvestä heijastuneen laserpulssin välisestä aikaerosta voidaan laskea pilven korkeus. Jotkut laitteet pystyvät tunnistamaan useampia pilvikerroksia. Ceilometriä käyttävät mm. säähavaintoasemat, lentokentät, laivat ja öljynporauslautat.

## Toiminta
Lähetin lähettää lasersädettä taivaalle lyhyissä nanosekunneissa mitattavissa pulsseissa, jotka heijastuvat pilven alareunasta takaisin laitteen vastaanottimeen. Laitteen ohjelmisto käsittelee säteen ja laskee säteen matka-ajasta pilven korkeuden, joka on maasta pilven alareunaan. Joitakin ceilometrejä voidaan asentaa vinoon haittaamatta laitteen toimintaa, ettei laitteen ikkuna ole niin altis säälle.

## Katso myös
* Lidar

## Lähteet
Sean Ali Stone

**Sean Ali Stone** (s. 1984) on yhdysvaltalainen elokuvaohjaaja, tuottaja, kuvaaja, käsikirjoittaja ja näyttelijä .

## Elokuvat
* *[[Salvador (elokuva)|Salvador]]* (1986)
* *[[Platoon – nuoret sotilaat]]* (*Platoon*) (1986)
* *[[Wall Street – rahan ja vallan katu]]* (*Wall Street*) (1987)
* *[[Syntynyt 4. heinäkuuta]]* (*Born on the Fourth of July*) (1989)
* *[[The Doors (elokuva)|The Doors]]* (1991)
* *[[JFK – avoin tapaus]]* (*JFK*) (1991)
* *[[Taivas ja maa]]* (*Heaven & Earth*) (1993)
* *[[Syntyneet tappajiksi]]* (*Natural Born Killers*) (1994)
* *[[Nixon (elokuva)|Nixon]]* (1995)
* *[[U-käännös helvettiin]]* (*U Turn*) (1997)
* *[[Minä päivänä tahansa]]* (*Any Given Sunday*) (1999)
* *[[World Trade Center (elokuva)|World Trade Center]]* (2006)
* *[[W.]]* (2008)

## Lähteet